Diari Oficial de la Generalitat Valenciana


Sumari del DOGV 4936, del 01-02-2005 (2005/813)

ORDE de 26 de gener de 2005, de la Conselleria de Sanitat, per la qual assigna atribucions a òrgans de la Conselleria.
----------------------------------------------------------------------------------------------------------------------

### Dades del document

Número de DOGV
:   4936

Data del DOGV
:   01-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/813


Data del document
:   26-01-2005

Organisme emissor
:   Conselleria de Sanitat

Tipus de document
:   Ordre

Correcció d'errades

Anàlisi jurídica

 Descriptors 

:   * competència administrativa
    * delegació de poders
    * administració regional

ORDE de 26 de gener de 2005, de la Conselleria de Sanitat, per la qual assigna atribucions a òrgans de la Conselleria. [2005/M813]
  
Analitzada la complexitat del canvi organitzatiu necessari per a la implantació de la Llei 3/2003, de 6 de febrer, d'Ordenació Sanitària, i vista la necessitat de desplegar alguns extrems de l'Orde de 13 de gener de 2005, de la Conselleria de Sanitat, per la qual establix mesures per a la unificació de la Gestió Sanitària Pública de l'Atenció Primària i l'Assistència Especialitzada, i a fi de gestionar el canvi entre el model organitzatiu actual i el que es determine amb la publicació dels decrets de desplegament de l'Agència Valenciana de Salut i el decret d'estructura orgànica i funcional d'Assistència Sanitària, fent ús de les facultats conferides pel Decret 116/2003, d'11 de juliol, del Consell de la Generalitat, pel qual aprova el Reglament Orgànic de la Conselleria de Sanitat, i de l'article 35 de la Llei 5/1983, de 30 de desembre, de Govern Valencià,
  
ORDENE
  
Article 1
  
Els directors d'hospital o directors mèdics, segons el cas, directors d'infermeria dels hospitals i els directors econòmics dels hospitals, coordinaran les funcions recollides en la normativa vigent, tant en l'àmbit d'Atenció Primària com d'Assistència Especialitzada, sense perjuí de les funcions i atribucions dels directors d'Atenció Primària i directors d'infermeria d'àrea.
  
Article 2
  
1. Per a les facultats referides a l'autorització de despeses del capítol I (despeses de personal), incloses les distintes variacions que hagen de practicar-se en les nòmines, una vegada autoritzades pels actes o resolucions administratives dictades pels òrgans competents, es deleguen els òrgans següents:
  
1.1 Servicis centrals
  
El director general de Recursos Econòmics, per a les corresponents al personal dels servicis centrals de la conselleria, i en general, les que es tramiten des dels servicis centrals, siga quin siga el seu origen.
  
1.2 Assistència sanitària (subprograma 412.22) i personal sanitari resident (subprograma 412.26)
  
Els directors d'hospital, directors mèdics o directors d'Atenció Primària, llevat que el director d'hospital o el director mèdic, segons el cas, decidisca exercir esta facultat respecte al director d'Atenció Primària, amb les excepcions següents:
  
A) En l'Hospital de la Malva-rosa, el director mèdic de l'Hospital de la Malva-rosa, llevat que el director de l'Hospital Clínic Universitari decidisca exercir esta facultat.
  
B) En l'Hospital d'Ontinyent, el director mèdic de l'Hospital d'Ontinyent, llevat que el director mèdic de l'Hospital de Xàtiva decidisca exercir esta facultat.
  
C) En l'Àrea 08, el director mèdic del Centre d'Especialitats Joan Llorenç.
  
D) En el Centre de Transfusió de la Comunitat Valenciana, el director del Centre de Transfusió.
  
E) En els comissionats de la Conselleria de Sanitat, en els propis comissionats.
  
F) En els servicis d'emergència sanitària, els directors dels servicis.
  
1.3 Atenció Sociosanitària i Salut Mental (programa 412.28)
  
Els directors mèdics de l'hospital corresponent respecte al personal adscrit als seus centres respectius, excepte en l'Hospital Pare Jofre, en el qual per a estes facultats es delega el director mèdic de l'hospital o, si no n'hi ha, el director de gestió de les àrees 05 i 06.
  
1.4 Centres Integrats de Salut Pública (programa 412.10)
  
Els directors de Salut Pública respecte al personal adscrit als seus centres respectius.
  
1.5 Direccions territorials
  
Els directors territorials de la conselleria per als relatius al personal de les seues pròpies direccions territorials, i també al personal de quota i als funcionaris tècnics de l'estat al servici de la sanitat local, metges, practicants, comares, mentre no s'integren en equips d'Atenció Primària, sempre que pertanguen als seus àmbits territorials respectius.
  
2. No obstant el que disposa l'apartat 1 del present article, per a les facultats per a l'autorització de despeses relatives a nòmines i càrregues socials es delega el director general de Recursos Econòmics quan per necessitats de gestió ho estime convenient.
  
3. Es delega, a més dels òrgans descrits en l'apartat 1 anterior, el secretari autonòmic per a l'Agència Valenciana de la Salut, el subsecretari i directors generals, per a les facultats referides a despeses que siguen imputables a l'article 16, subconcepte 162.01 (Formació i perfeccionament del personal), respecte al personal adscrit als seus centres directius respectius.
  
En l'Escola Valenciana d'Estudis per a la Salut, les dites facultats seran exercides pel subsecretari de la Conselleria de Sanitat en mancomunitat amb el director de l'Escola.
  
4. En les delegacions es troben implícites aquelles funcions que són necessàries per a l'autorització, disposició, obligació i proposta de pagament, relatives als despeses a què es referisquen.
  
Article 3
  
1. En matèria de contractació administrativa i gestió econòmica, per a les facultats referides a les despeses dels capítols II (Despeses de funcionament) i VI (Inversions reals) es delega els òrgans següents:
  
1.1 Servicis centrals
  
El secretari autonòmic per a l'Agència Valenciana de la Salut, subsecretari, directors generals i director de l'Escola Valenciana d'Estudis de la Salut, mancomunadament amb el subsecretari de la Conselleria de Sanitat, per a les corresponents a expedients de despeses propis de les seues unitats directives, sempre que s'imputen als programes pressupostaris i centres de gestió que els corresponguen. Per a les direccions generals i l'Escola Valenciana d'Estudis de la Salut, la delegació esmentada queda limitada a la quantia de 185.000,00.
  
El director general de Recursos Econòmics, per a les corresponents a despeses dels servicis centrals per imports superiors als expressats en el paràgraf anterior, i també els compresos en eixe apartat si decidira exercir esta facultat.
  
1.2 Assistència sanitària (subprograma 412.22)
  
Els directors d'hospital, directors mèdics o directors d'Atenció Primària, llevat que el director d'hospital o el director mèdic, segons el cas, decidisca exercir esta facultat respecte al director d'Atenció Primària, mancomunadament amb el director econòmic de l'hospital, amb les excepcions següents:
  
A) En l'Hospital de la Malva-rosa, el director mèdic mancomunadament amb el director econòmic, llevat que l'òrgan competent de l'Hospital Clínic Universitari decidisca exercir esta facultat.
  
B) En l'Hospital d'Ontinyent, el director mèdic mancomunadament amb el director econòmic, llevat que l'òrgan competent de l'Hospital de Xàtiva decidisca exercir esta facultat.
  
C) En l'Àrea 08 i en els centres d'especialitats Joan Llorenç, el de Torrent i el d'Aldaia, el director mèdic del Centre d'Especialitats Joan Llorenç, mancomunadament amb el director econòmic del Centre d'Especialitats Joan Llorenç.
  
D) En el Centre de Transfusió de la Comunitat Valenciana, el director del Centre de Transfusió mancomunadament amb el director econòmic.
  
E) En els comissionats de la Conselleria de Sanitat, els propis comissionats.
  
F) En els servicis d'emergència sanitària, el director del servici d'emergència sanitària corresponent, mancomunadament amb el director de gestió.
  
No obstant això, en el Servici d'Emergències Sanitàries de Castelló les atribucions esmentades correspondran al director mèdic del Servici d'Emergències Sanitàries, mancomunadament amb el director de gestió d'Atenció Primària de l'Àrea 02.
  
1.3 Atenció Sociosanitària i Salut Mental (programa 412.28)
  
Els directors mèdics mancomunadament amb els directors econòmics de l'hospital respectiu, amb les excepcions següents:
  
A) En l'Hospital de La Magdalena, el director mèdic mancomunadament amb el director de gestió d'Atenció Primària de l'Àrea 02.
  
B) En l'Hospital Pare Jofre, el director de gestió d'Atenció Primària de les àrees 05 i 06. No obstant, una vegada nomenats els càrrecs de director mèdic i director econòmic de l'Hospital Pare Jofre, per a les facultats a què es referix este article es deleguen aquells mancomunadament.
  
1.4. Centres integrats de Salut Pública (programa 412.10)
  
Els directors de Salut Pública, mancomunadament amb el director de gestió territorial de Salut Pública o, si no n'hi ha, amb el director econòmic d'hospital de l'àrea corresponent, amb les excepcions següents:
  
A) En Salut Pública de l'Àrea 01, el director de Salut Pública mancomunadament amb el director de gestió de l'Àrea 02.
  
B) En Salut Pública de l'Àrea 02, el director de Salut Pública mancomunadament amb el director de gestió de l'Àrea 02.
  
C) En Salut Pública de l'Àrea 10, el director de Salut Pública mancomunadament amb el director econòmic de l'Hospital Doctor Peset.
  
No obstant, en Salut Pública de l'Àrea 04, per a les facultats a què es fa referència en este article es delega el director de Salut Pública mancomunadament amb el director econòmic de l'Hospital Clínic Universitari; així mateix, en Salut Pública de l'Àrea 13, es delega el director de Salut Pública mancomunadament amb el director econòmic de l'Hospital de Xàtiva.
  
Així mateix, en Salut Pública de l'Àrea 08, per a les facultats mencionades es delega el director de Salut Pública mancomunadament amb el director econòmic del Centre d'Especialitats Joan Llorenç.
  
1.5 Direccions territorials
  
Els directors territorials de la conselleria respecte al seu propi centre de gestió, independentment del programa o subprograma pressupostari.
  
2. Les facultats a què fa referència l'apartat 1 d'este article seran exercides sempre que els expedients i contractes de què es tracte no excedisquen les quantitats màximes que s'expressen a continuació:
  
- Subprograma 412.22, Assistència sanitària: fins a 500.000,00 €, excepte en els servicis d'emergència sanitària, on el límit serà de 150.000,00 €
  
- Programa 412.28, Atenció sociosanitària i salut mental: fins a 150.000,00 €
  
- Programa 412.10, Centres integrats de Salut Pública: fins a 150.000,00 €
  
- Direccions territorials: fins a 300.000,00 €.
  
3. Per a les facultats referides a despeses de funcionament i inversions reals de gestió centralitzada es delega el director general de Recursos Econòmics, independentment de la quantia i el programa pressupostari.
  
4. Per a les facultats referides a despeses de funcionament i inversions reals d'assistència sanitària, atenció sociosanitària i salut mental, centres integrats de Salut Pública, i també de les direccions territorials, per a les quals, per la quantia, no hagen sigut delegats els òrgans directius dels propis centres de gestió, es delega el director general de Recursos Econòmics, independentment de la quantia i el programa pressupostari.
  
5. Es delega el director general de Recursos Econòmics per a les facultats referides a despeses de funcionament corresponents a expedients de contractació tramitats a través de la Central de Compres de Béns i Servicis.
  
6. Per al que preveu este article, s'entén com a despeses dels servicis centrals, les pròpies dels centres directius de la conselleria, tant d'imputables a programes pressupostaris sense estructura territorial descentralitzada, com de relatives als centres de gestió denominats Servicis centrals, i s'entendrà com a despeses de gestió centralitzada les relatives al centre de gestió denominat Gestió delegada o les que tramiten els servicis centrals a càrrec dels propis centres de gestió.
  
7. En el cas d'expedients i contractes de gestió centralitzada tramitats a càrrec de crèdits dels centres de gestió o a través de la Central de Compres de Béns i Servicis, una vegada l'òrgan competent per a contractar haja exercit les atribucions d'autorització i formalització del contracte, per a les facultats d'execució de la despesa i del contracte queden delegats els òrgans que corresponguen dels apartats 1.2, 1.3, 1.4 i 1.5 d'este article.
  
8. Per als contractes de gestió de servicis públics que impliquen despeses per a l'administració, i també els que tinguen un cànon d'explotació a càrrec de l'adjudicatari, es deleguen els mateixos òrgans i amb les mateixes limitacions previstes en l'apartat 1 d'este article.
  
9. En la delegació de facultats es troben implícites totes les que siguen necessàries per a l'autorització, disposició, obligació i proposta de pagament relatives a les despeses a què es referisquen, i també expressament totes les atribucions que la legislació vigent sobre contractació administrativa d'obres, servicis, subministraments i gestió de servicis públics assigna a l'òrgan de contractació.
  
Article 4
  
Per a les facultats referides a despeses del capítol III (despeses financeres) es delega el director general de Recursos Econòmics de la Conselleria de Sanitat.
  
Per a la resolució d'expedients de reclamació d'interessos de demora, en els casos en què resulte denegatòria, es deleguen els mateixos òrgans que tenen atribucions delegades per a l'autorització del tipus de despeses que donen origen a la reclamació, segons el que disposa esta orde.
  
Article 5
  
1. Per a les facultats referides a despeses dels capítols IV (transferències corrents) i VII (transferències de capital), una vegada autoritzats els actes administratius respectius o negocis jurídics pels òrgans competents, es delega el director general de Recursos Econòmics, amb les excepcions següents:
  
Es delega el director general de Farmàcia i Productes Sanitaris per a les despeses corresponents a reintegrament de despeses per assistència sanitària, ajudes de pròtesis i vehicles d'invàlids i atenció farmacèutica sociosanitària, per quantia superior a 6.000,00 euros, i també els de quantia inferior si decidia exercir esta facultat.
  
Es deleguen les direccions territorials de la Conselleria de Sanitat per a les despeses relatives a la línia de reintegrament de despeses per assistència sanitària i d'ajudes de pròtesis i vehicles d'invàlids fins a una quantia màxima de 6.000,00 €.
  
En el supòsit de reintegraments de despeses autoritzats pel director general de Farmàcia i Productes Sanitaris a càrrec dels centres de despesa de les direccions territorials, es faculta les seues direccions respectives perquè autoritzen les propostes comptables corresponents per a l'execució de l'expedient de despesa.
  
1.2 Es deleguen els directors territorials per a la gestió de les despeses de transferències corrents del programa 412.23 (prestacions farmacèutiques) relatives a les línies de prestacions farmacèutiques i programa TOD.
  
1.3 En matèria de transferències corrents del subprograma 412.24 (prestacions externes), es deleguen els directors territorials de la conselleria, en l'àmbit territorial respectiu, per a la gestió de les despeses relatives a reintegraments de despeses per assistència quirúrgica i ajudes per desplaçaments de malalts i familiars.
  
1.4 En matèria de transferències corrents del subprograma 412.22 (Assistència sanitària), línia de subvenció T4557, Programa de prestació sanitària ambulatòria en consultoris municipals, es deleguen els òrgans a què es fa referència en l'article 2.1.2, apartats A), B), C) i E), per a la gestió de les fases d'execució de despesa dels convenis de manteniment de consultoris, una vegada subscrits entre la Conselleria de Sanitat i els ajuntaments de la Comunitat Valenciana.
  
2. En la delegació de facultats regulades en el present article es troben incloses totes les atribucions necessàries per a l'autorització, disposició, obligació i proposta de pagament de les despeses a què es referixen.
  
Article 6
  
Per a la formalització dels documents relatius a ingressos pressupostaris i de fons extrapressupostaris es delega el director general de Recursos Econòmics.
  
Així mateix, es deleguen els òrgans descrits en l'apartat 1 de l'article 2 per a la formalització dels documents relatius a ingressos pressupostaris i extrapressupostaris que siguen conseqüència d'expedients sancionadors en matèria sanitària, de reintegrament d'havers del personal adscrit als seus respectius centres directius i d'abonaments de facturació.
  
Per a la formalització de propostes de pagament extrapressupostaris es deleguen els mateixos òrgans i amb les limitacions previstes en l'apartat 1 de l'article 2 d'esta orde.
  
Article 7
  
Pel que fa al que preveuen el Decret 24/1998, de 10 de març, del Govern Valencià, que regula els fons de caixa fixa, i les disposicions que el despleguen, les competències encomanades als secretaris generals o unitats equivalents, s'entendran, en el cas de la Conselleria de Sanitat, que corresponen als òrgans següents:
  
1. Al director general de Recursos Econòmics, respecte a les caixes fixes adscrites als òrgans descrits en l'apartat 1.1 de l'article 2.1 d'esta orde.
  
2. Als òrgans descrits en els apartats 1.2, 1.3, 1.4 i 1.5 de l'article 2.1 d'esta orde, respecte a les caixes fixes adscrites als centres de gestió respectius.
  
Article 8
  
Pel que fa al que preveuen l'article 11 del Decret 24/1997, d'11 de febrer, del Govern Valencià, sobre indemnitzacions per raó del servici, i les disposicions que el despleguen, les atribucions encomanades als subsecretaris, secretaris generals i directors generals, s'entendran referides, quant a la Conselleria de Sanitat, als òrgans descrits en l'article 2 d'esta orde, respecte al personal adscrit als seus centres respectius.
  
Article 9
  
En les resolucions i actes que s'adopten fent ús del que preveu esta orde, es farà constar expressament que es dicten fent ús de facultats delegades i es consideraran amb tots els efectes dictats per l'òrgan delegatori.
  
Article 10
  
Les delegacions d'atribucions i funcions aprovades per mitjà d'esta orde s'entenen sense perjuí de les facultats de l'òrgan que fa la delegació per a advocar el coneixement i la resolució de tots els assumptes que considere oportuns, i poden també revocar la delegació en qualsevol moment, d'acord amb el que establix l'article 68.5 de la Llei de Govern Valencià.
  
Article 11
  
En el cas de vacant, absència o malaltia dels òrgans a favor dels quals es fan les delegacions, la suplència serà exercida de la manera següent:
  
1. Servicis centrals
  
Pel secretari autonòmic per a l'Agència Valenciana de la Salut respecte al director general de Recursos Econòmics i viceversa, i pel director general de Recursos Econòmics respecte a la resta d'òrgans delegats descrits en l'apartat 1.1 de l'article 2 d'esta orde.
  
2. Assistència sanitària (subprograma 412.22) i personal sanitari resident (subprograma 412.26)
  
Pels directors mèdics, subdirectors, directors d'Atenció Primària o directors d'infermeria, indistintament, respecte als directors d'hospital, directors mèdics o directors econòmics, amb les especialitats següents:
  
A) en el Centre de Transfusió de la Comunitat Valenciana, pel director d'infermeria respecte al director del Centre de Transfusió i al director econòmic, indistintament.
  
B) en els comissionats de la Conselleria de Sanitat, pel director general d'Assistència Sanitària respecte al comissionat.
  
C) en els servicis d'emergència sanitària, pel coordinador mèdic del servici per orde d'antiguitat.
  
3. Atenció sociosanitària i salut mental (programa 412.28)
  
Pel director d'infermeria, indistintament, respecte al director mèdic i al director econòmic o director de gestió, segons el cas.
  
4. Centres integrats de Salut Pública (programa 412.10)
  
Pel coordinador de Salut Pública o, si no n'hi ha, pel coordinador veterinari per orde d'antiguitat, respecte al director de Salut Pública i al director de gestió territorial de Salut Pública, director econòmic o director de gestió, segons el cas.
  
5. Direccions territorials
  
La suplència serà exercida pels secretaris territorials respecte a les direccions territorials.
  
Disposicions addicionals
  
Primera
  
Les referències efectuades a programes i subprogrames pressupostaris concrets en esta orde s'entenen adaptades a l'estructura funcional del pressupost de la Conselleria de Sanitat que s'aprove en la Llei de Pressupostos de la Generalitat Valenciana per a cada exercici.
  
Segona
  
Es faculta el director general de Recursos Econòmics perquè dicte les instruccions necessàries per a l'aplicació d'esta orde.
  
DisposiciÓ derogatÒria
  
Queden derogades totes normes del mateix rang o d'un rang inferior que s'oposen a esta orde, en concret, l'Orde de 28 de juliol de 2003, de la Conselleria de Sanitat, per la qual delega atribucions en matèria de contractació administrativa i gestió econòmica en òrgans de la conselleria.
  
DisposiciÓ final
  
Esta orde entrarà vigirà des de l'endemà de la publicació en el Diari Oficial de la Generalitat Valenciana.
  
València, 26 de gener de 2004
  
El conseller de Sanitat,